Diari Oficial de la Generalitat Valenciana


Sumari del DOGV 8166, del 09-11-2017 (2017/9947)

DECRET 166/2017, de 3 de novembre, del Consell, de declaració dels municipis de Catarroja, Sax i Torrechiva com a municipis turístics.
--------------------------------------------------------------------------------------------------------------------------------------

### Dades del document

Número de DOGV
:   8166

Data del DOGV
:   09-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9947


Data del document
:   03-11-2017

Organisme emissor
:   Presidència de la Generalitat

Tipus de document
:   Decret

Descriptors 

:   * Catarroja
    * Torrechiva
    * Sax

DECRET 166/2017, de 3 de novembre, del Consell, de declaració dels municipis de Catarroja, Sax i Torrechiva com a municipis turístics. [2017/9947]  
La Llei 3/1998, de 21 de maig, de la Generalitat, de turisme de la Comunitat Valenciana, regula en el títol III la figura del municipi turístic. Els capítols I a IV de l'esmentat títol, estableixen el concepte de municipi turístic, i indiquen de forma expressa les condicions que necessàriament hauran de reunir els municipis per a ser declarats turístics i el procediment per a la seua declaració, així com consideracions generals i les bases del seu règim especial, d'acord amb la seua orientació turística.  
Des de la publicació de la llei, un important nombre de municipis han sol·licitat la declaració com a turístics, i s'han tramitat els corresponents expedients d'acreditació del compliment dels requisits exigits en la llei esmentada. Fins ara, 242 municipis han sigut definitivament declarats municipis turístics de la Comunitat Valenciana.  
  
Els nous municipis que, després de formular la sol·licitud oportuna, i reunint els requisits legalment establerts, han arribat a la fase de declaració provisional de municipis turístics en la seua qualificació d'atracció turística, segons es disposa en l'article 29.2 de la Llei 3/1998, de 21 de maig, de la Generalitat, de turisme de la Comunitat Valenciana, i les resolucions per les quals se'ls declara provisionalment municipis turístics, són els que s'indiquen a continuació:  
1. Catarroja. Resolució de 20 de febrer de 2017 (DOGV 7988, 27.02.2017).  
2. Sax. Resolució de 7 de juny de 2017 (DOGV 8076, 04.07.2017).  
3. Torrechiva. Resolució de 15 de juny de 2017 (DOGV 8086, 18.07.2017).  
Havent transcorregut el període de 20 dies d'informació pública, anunciat per a cada cas en el Diari Oficial de la Generalitat Valenciana, sense que s'haja rebut cap al·legació, per Resolució del secretari autonòmic de l'Agència Valenciana del Turisme, de data 17 d'octubre de 2017, s'ha acordat elevar al Consell la proposta de declaració definitiva d'aquests tres municipis com a municipis turístics de la Comunitat Valenciana, en la qualificació de destinació d'atracció turística.  
  
Per tot això, de conformitat amb el que estableix l'article 33.2 de la Llei 5/1983, de 30 de desembre, del Consell, i l'article 29.3 de la Llei 3/1998, de 21 de maig, de la Generalitat, de turisme de la Comunitat Valenciana, a proposta del president de la Generalitat, el Consell, prèvia deliberació, en la reunió del 3 de novembre de 2017,  
  
DECRETE  
  
Article únic  
Declarar municipi turístic de la Comunitat Valenciana, en la qualificació de destinació d'atracció turística, els municipis que s'indiquen a continuació:  
Província d'Alacant: Sax  
Província de Castelló: Torrechiva.  
Província de València: Catarroja.  
  
DISPOSICIÓ ADDICIONAL  
  
Única  
Es faculta l'òrgan competent en matèria de turisme, per a l'aplicació i execució d'aquest decret.  
  
DISPOSICIÓ FINAL  
  
Única  
Aquest decret tindrà efectes des de l'endemà de ser publicat en el Diari Oficial de la Generalitat Valenciana.  
  
València, 3 de novembre de 2017  
  
El president de la Generalitat,  
XIMO PUIG I FERRER